Greg Gibson

Greg Gibson (s. 15. maaliskuuta 1969 Siler City, Pohjois-Carolina) on yhdysvaltalainen koripallovalmentaja ja kilpauransa päättänyt koripalloilija. Gibson valittiin vuonna 2012 Korisliigan vuoden valmentajaksi, ja hän on voittanut päävalmentajana neljä miesten Suomen mestaruutta ja yhteensä viisi miesten SM-mitalia.

Gibson toimii Kosovon koripalloliigassa pelaavan KB Pejan valmentajana valmentajana.BC Nokia hyvästeli Greg Gibsonin – Nokian Uutiset: Uusi suunta tiedossa

 Pelaajaura 

Gibson valmistui Etelä-Carolinan yliopistosta 1992 ja oli aikoinaan koulunsa kaikkien aikojen paras pistemies. Hänen pelinumeronsa 30 on "jäädytetty" yliopiston seinälle. Valmistumisen jälkeen hän pelasi muun muassa kuusi vuotta Australian CBA-sarjaa ja kauden Malesiassa.

Uransa Suomessa hän aloitti vuoden 1999 keväällä Kauhajoen Pesukarhujen II-divisioonajoukkueessa. Seuraavana vuonna hän saapui jälleen alkukeväästä vahvistamaan Kauhajokea, jonka kausi päättyi huhtikuussa nousuun I-divisioonaan. Gibson oli yksi nousun pääarkkitehdeista. Hän pelasi Kauhajoen Karhussa myös seuran historian ensimmäisen I-divisioonakauden 2000–2001.

 Valmentajaura 

Pelaajauransa jälkeen Gibson siirtyi valmennustehtäviin Kauhajoen Karhuun kaudeksi 2003–2004, josta lähtien hän toimi joukkueen päävalmentajana. Kauden 2006–2007 päätteeksi Gibson johdatti joukkueen I-divisioonan voittoon ja suoraan nousuun Korisliigaan. Seura putosi korisliigakautensa päätteeksi takaisin I-divisioonaan mutta nousi uudelleen pääsarjaan kaudeksi 2009–2010. Toinen korisliigakausi ei alkanut hyvin ja lopulta Gibson erotettiin päävalmentajan paikalta ja hänen tilalleen valmentajaksi valittiin Timo Hakamaa.

Vuosina 2010–2016 Gibson valmensi Loimaan Korikonkareita (myöh. Bisons), joka hänen johdollaan nousi Korisliigaan. Korisliigan lisäksi EuroCupissa ja VTB-liigassa pelannut Loimaa saavutti Gibsonin päävalmentajakaudella Suomen mestaruudet vuosina 2012 ja 2013, ja keväällä 2012 Gibson valittiin Korisliigan vuoden valmentajaksi.http://www.aikenstandard.com/article/20151110/AIK0301/151119914 

Kesäkuussa 2016 Gibson siirtyi Joensuun Katajan päävalmentajaksi kaksivuotisella sopimuksella, johon sisältyi ulkomaille siirtymisen ensimmäisen kauden jälkeen mahdollistanut optio. Kataja oli yrittänyt saada Gibsonia seuraan aikaisemmin sekä valmentajana että jo pelaajana.http://yle.fi/urheilu/3-8928011http://yle.fi/urheilu/3-8929600http://www.katajabasket.fi/kataja-basket-kiinnitti-kolme-kovaa-tekijaa-greg-gibson-paavalmentajaksi-tuukka-kotti-sentteriksi-riku-tapio-palaa-toiminnanjohtajaksi/ Gibson luotsasi Katajan kaudella 2016–2017 Korisliigan loppuotteluun, jossa joensuulaisseura voitti Salon Vilppaan otteluvoitoin 4-2. Gibsonille Suomen mestaruus oli valmennusuran kolmas, Katajalle seuran historian toinen.Joensuun Kataja on koripallon miesten Suomen mestari Kataja menestyi Gibsonin johdolla myös eurokentillä. Kaudella 2017–2018 loukkaantumisista kärsinyt Kataja jäi Gibsonin johdolla puolivälieriin, joissa BC Nokia oli parempi otteluvoitoin 3-0.Kausi päättyi puolivälieriin Huhtikuun lopussa 2017 Kataja Basket kertoi, että Gibson käyttää sopimuksensa purkuoptiota.Greg Gibson ei jatka Kataja Basketissa Hän jätti Suomen 19 vuoden jälkeen ja siirtyi valmentamaan Belgian pääsarjaan Limburg Unitedin joukkueeseen.GREG GIBSON LÄHTEE 19 VUODEN JÄLKEEN SUOMESTA KOLME MESTARUUTTA TASKUSSAAN

Toukokuussa 2019 BC Nokia ilmoitti, että Gibson aloittaa seuran päävalmentajana kolmen vuoden mittaisella sopimuksella.Nyt se on varmaa: Greg Gibson BC Nokian päävalmentajaksi pitkällä sopimuksella – kaksi suomalaista palaa Yhdysvalloista Gibson toimi BC Nokian valmentajana kevääseen 2025 saakka. Hän aloittaa elokuussa 2025 Kosovon pääsarjassa pelaavan KB Pejan päävalmentajana. BC Nokian päävalmentajana toimiessaan Gibson johdatti joukkueen Korisliigan mestaruuteen kauden 2023-2024 päätteeksi.

 Saavutukset 
 Korisliigan vuoden valmentaja 2012
 Suomen mestaruus 2012, 2013, 2017 ja 2024
 SM-hopeaa 2015
 SM-pronssia 2014
 Suomen cupin hopeaa 2013
 I-divisioonan mestaruus 2007, 2009 ja 2011

 Lähteet 
 Profiili Kataja Basket Club

 Viitteet 

Luokka:Yhdysvaltalaiset koripalloilijat
Luokka:Yhdysvaltalaiset koripallovalmentajat
Luokka:Vuonna 1969 syntyneet
Luokka:Elävät henkilöt